CELEX: 32021D1403
Language: da
Date: 2021-08-25 00:00:00
Title: Kommissionens gennemførelsesafgørelse (EU) 2021/1403 af 25. august 2021 om ændring af gennemførelsesafgørelse (EU) 2019/1202 for så vidt angår harmoniserede standarder for lette offshorekraner

26.8.2021   
               
               
                  DA
               
               
                  Den Europæiske Unions Tidende
               
               
                  L 302/17
               
            
         KOMMISSIONENS GENNEMFØRELSESAFGØRELSE (EU) 2021/1403
         af 25. august 2021
         om ændring af gennemførelsesafgørelse (EU) 2019/1202 for så vidt angår harmoniserede standarder for lette offshorekraner
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (1), særlig artikel 10, stk. 6, og
         ud fra følgende betragtninger:
         
                     (1)
                  
                  
                     I henhold til artikel 12 i Europa-Parlamentets og Rådets direktiv 2014/34/EU (2) formodes produkter, som er i overensstemmelse med harmoniserede standarder eller dele deraf, hvis referencer er offentliggjort i Den Europæiske Unions Tidende, at være i overensstemmelse med de væsentlige sundheds- og sikkerhedskrav i bilag II til nævnte direktiv, der er omfattet af disse standarder eller dele deraf.
                  
               
                     (2)
                  
                  
                     Ved brev BC/CEN/46-92 — BC/CLC/05-92 af 12. december 1994 fremsendte Kommissionen en anmodning til Den Europæiske Standardiseringsorganisation (CEN) og Den Europæiske Komité for Elektroteknisk Standardisering (Cenelec) med henblik på at udarbejde og revidere harmoniserede standarder til støtte for Europa-Parlamentets og Rådets direktiv 94/9/EF (3). Dette direktiv er blevet erstattet af direktiv 2014/34/EU uden at ændre de væsentlige sundheds- og sikkerhedskrav i bilag II til direktiv 94/9/EF.
                  
               
                     (3)
                  
                  
                     CEN og Cenelec blev navnlig anmodet om at udarbejde en standard for udformningen og afprøvningen af materiel til anvendelse i potentielt eksplosive atmosfærer som angivet i standardiseringsprogrammets kapitel I, der er aftalt mellem CEN og Cenelec og Kommissionen, og som er vedlagt anmodning BC/CEN/46-92 — BC/CLC/05-92. CEN og Cenelec blev også anmodet om at revidere de eksisterende standarder med henblik på at bringe dem i overensstemmelse med de væsentlige sundheds- og sikkerhedskrav i direktiv 94/9/EF.
                  
               
                     (4)
                  
                  
                     På grundlag af anmodning BC/CEN/46-92 — BC/CLC/05-92 udarbejdede CEN den harmoniserede standard EN 13852-3: 2021 om lette offshorekraner.
                  
               
                     (5)
                  
                  
                     Kommissionen har sammen med CEN vurderet, om standard EN 13852-3:2021, som er udarbejdet af CEN, er i overensstemmelse med anmodningen BC/CEN/46-92 — BC/CLC/05-92.
                  
               
                     (6)
                  
                  
                     Det er nødvendigt at præcisere, hvilke versioner af de standarder, der er henvist til i punkt 2 »Normative referencer« i standard EN 13852:2021, der skal anvendes med henblik på overensstemmelsesformodning.
                  
               
                     (7)
                  
                  
                     Med henblik på gennemførelsesafgørelse (EU) 2019/1202 bør kolonnen »Bemærkninger/noter« i tabel ZB.1 i standard EN 13852-3:2021 ikke offentliggøres, eftersom denne kolonne ikke stemmer overens med kravene i standardens normative hoveddel, og idet fortolkningen af overensstemmelsesformodningens retsvirkning, der er angivet i kolonnens titel, medfører retsusikkerhed.
                  
               
                     (8)
                  
                  
                     Standard EN 13852-3:2021 opfylder de krav, som det er hensigten, at den skal dække, og som er fastsat i bilag II til direktiv 2014/34/EU. Det er derfor hensigtsmæssigt at offentliggøre referencen for den nævnte standard i Den Europæiske Unions Tidende.
                  
               
                     (9)
                  
                  
                     I bilag I til Kommissionens gennemførelsesafgørelse (EU) 2019/1202 (4) er der opført referencer for harmoniserede standarder til støtte for direktiv 2014/34/EU. Referencen for den harmoniserede standard EN 13852-3: 2021 bør opføres i nævnte bilag.
                  
               
                     (10)
                  
                  
                     Gennemførelsesafgørelse (EU) 2019/1202 bør derfor ændres.
                  
               
                     (11)
                  
                  
                     Overholdelsen af en harmoniseret standard medfører en formodning om overensstemmelse med de relevante væsentlige krav i Unionens harmoniseringslovgivning fra datoen for offentliggørelsen af referencen for en sådan standard i Den Europæiske Unions Tidende. Denne afgørelse bør derfor træde i kraft på dagen for offentliggørelsen —
                  
               VEDTAGET DENNE AFGØRELSE:
         
            Artikel 1
            Bilag I til gennemførelsesafgørelse (EU) 2019/1202 ændres som anført i bilaget til nærværende afgørelse.
         
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
            
         
         
            Udfærdiget i Bruxelles, den 25. august 2021.
            
               
                  På Kommissionens vegne
               
               
                  Ursula VON DER LEYEN
               
               Formand
            
         
         
            (1)  EUT L 316 af 14.11.2012, s. 12.
         
            (2)  Europa-Parlamentets og Rådets direktiv 2014/34/EU af 26. februar 2014 om harmonisering af medlemsstaternes love om materiel og sikringssystemer til anvendelse i en potentielt eksplosiv atmosfære (EUT L 96 af 29.3.2014, s. 309)
         
            (3)  Europa-Parlamentets og Rådets direktiv 94/9/EF af 23. marts 1994 om indbyrdes tilnærmelse af medlemsstaternes lovgivning om materiel og sikringssystemer til anvendelse i eksplosiv atmosfære (EFT L 100 af 19.4.1994, s. 1).
         
            (4)  Kommissionens gennemførelsesafgørelse (EU) 2019/1202 af 12. juli 2019 om de harmoniserede standarder for materiel og sikringssystemer til anvendelse i eksplosionsfarlig atmosfære, der er udarbejdet til støtte for Europa-Parlamentets og Rådets direktiv 2014/34/EU (EUT L 189 af 15.7.2019, s. 71).
      
      
         
            BILAG
            I bilag I til gennemførelsesafgørelse (EU) 2019/1202 indsættes følgende løbenummer:
            
               
                           Nr.
                        
                        
                           Reference for standarden
                        
                     
                           »4.
                        
                        
                           EN 13852-3:2021
                           Offshorekraner — Del 3: Lette offshorekraner«
                           Bemærkning 1: De normative referencer, der henvises til i punkt 2 i den harmoniserede standard EN IEC 60079-0:2018, læses som »EN IEC 60079-0:2018 korrigeret ved EN IEC 60079-0: 2018/AC:2020-02«.
                           Bemærkning 2: De normative referencer, der henvises til i punkt 2 i den harmoniserede standard EN ISO 80079-36:2016, læses som »EN ISO 80079-36:2016 korrigeret ved EN ISO 80079-36:2016/AC:2019«.
                           Begrænsning: Denne offentliggørelse omfatter ikke følgende dele af standarden:
                           Kolonnen »Bemærkninger/Noter« i tabel ZB.1«